**projektas**

**reg. Nr. T-20**

**2.5.darbotvarkės klausimas**

**Pasvalio rajono savivaldybės taryba**

**Sprendimas**

**DĖL GYVENAMŲJŲ PATALPŲ PIRKIMO PASVALIO RAJONO SAVIVALDYBĖS NUOSAVYBĖN**

2019 m. vasario d. Nr. T1-

Pasvalys

Vadovaudamasi Lietuvos Respublikos vietos savivaldos įstatymo 16 straipsnio 2 dalies 26 punktu, 4 dalimi, Lietuvos Respublikos valstybės ir savivaldybių turto valdymo, naudojimo ir disponavimo juo įstatymo 6 straipsnio 5 punktu, Žemės, esamų pastatų ar kitų nekilnojamųjų daiktų įsigijimo arba nuomos ar teisių į šiuos daiktus įsigijimo tvarkos aprašo, patvirtinto Lietuvos Respublikos Vyriausybės 2017 m. gruodžio 13 d. nutarimu Nr. 1036 „Dėl Žemės, esamų pastatų ar kitų nekilnojamųjų daiktų įsigijimo arba nuomos ar teisių į šiuos daiktus įsigijimų tvarkos aprašo patvirtinimo ir Lietuvos Respublikos Vyriausybės 2003 m. birželio 25 d. nutarimo Nr. 841 „Dėl Žemės, esamų pastatų ar kitų nekilnojamųjų daiktų pirkimų arba nuomos ar teisių į šiuos daiktus įsigijimų tvarkos aprašo patvirtinimo“ pripažinimo netekusiu galios“, 67 punktu ir atsižvelgdama į Pasvalio rajono savivaldybės administracijos direktoriaus 2017 m. sausio 11 d. įsakymu Nr. DV-19 „Dėl butų pirkimo komisijos sudarymo ir jos reglamento patvirtinimo“ sudarytos butų pirkimo komisijos 2019 m. sausio 7 d. protokolą Nr. 7 ir 2019 m. vasario 7 d. protokolą Nr. 6, Pasvalio rajono savivaldybės taryba nusprendžia:

1. Pirkti Pasvalio rajono savivaldybės nuosavybėn gyvenamąsias patalpas:

1.1. vieno kambario butą su žemės sklypo dalimi, esantį Pasvalyje, Biržų g. 95E-1 (unikalus Nr. 4400-5018-3636:1672), už 29 900,00 Eur (dvidešimt devynis tūkstančius devynis šimtus eurų);

1.2. vieno kambario butą su žemės sklypo dalimi, esantį Pasvalyje, Biržų g. 95E-2 (unikalus Nr. 4400-5018-3647:1673), už 29 500,00 Eur (dvidešimt devynis tūkstančius penkis šimtus eurų);

1.3. vieno kambario butą su žemės sklypo dalimi, esantį Pasvalyje, Biržų g. 95E-3 (unikalus Nr. 4400-5018-3658:1674), už 28 000,00 Eur (dvidešimt aštuonis tūkstančius eurų);

1.4. vieno kambario butą su žemės sklypo dalimi, esantį Pasvalyje, Biržų g. 95E-4 (unikalus Nr. 4400-5018-3669:1675), už 29 500,00 Eur (dvidešimt devynis tūkstančius penkis šimtus eurų).

2. Įgalioti Savivaldybės administracijos direktorių Rimantą Užuotą pasirašyti 1 punkte nurodytų gyvenamųjų patalpų pirkimo sutartis.

Sprendimas per vieną mėnesį gali būti skundžiamas Regionų apygardos administraciniam teismui, skundą (prašymą) paduodant bet kuriuose šio teismo rūmuose, Lietuvos Respublikos administracinių bylų teisenos įstatymo nustatyta tvarka..

Savivaldybės meras

Parengė

Strateginio planavimo ir investicijų skyriaus

vyriausioji specialistė

N. Grincevičienė

2019-01-30

Suderinta DVS Nr. RTS-

Pasvalio rajono savivaldybės tarybai

**AIŠKINAMASIS RAŠTAS**

**DĖL GYVENAMŲJŲ PATALPŲ PIRKIMO PASVALIO RAJONO SAVIVALDYBĖS NUOSAVYBĖN**

2019-01-30

Pasvalys

1. **Problemos esmė.**

Vadovaujantis Žemės, esamų pastatų ar kitų nekilnojamųjų daiktų įsigijimo arba nuomos ar teisių į šiuos daiktus įsigijimo tvarkos aprašo, patvirtinto Lietuvos Respublikos Vyriausybės 2017 m. gruodžio 13 d. nutarimu Nr. 1036 „Dėl Žemės, esamų pastatų ar kitų nekilnojamųjų daiktų įsigijimo arba nuomos ar teisių į šiuos daiktus įsigijimų tvarkos aprašo patvirtinimo ir Lietuvos Respublikos Vyriausybės 2003 m. birželio 25 d. nutarimo Nr. 841 „Dėl Žemės, esamų pastatų ar kitų nekilnojamųjų daiktų pirkimų arba nuomos ar teisių į šiuos daiktus įsigijimų tvarkos aprašo patvirtinimo“ pripažinimo netekusiu galios“, 67 punktu Administracijos direktorius, atsižvelgdamas į Butų pirkimo komisijos sprendimą dėl derybas laimėjusio kandidato, pateikia Tarybai tvirtinti sprendimo pirkti gyvenamąsias patalpas Savivaldybės nuosavybėn projektą.

**2. Kokios siūlomos naujos teisinio reguliavimo nuostatos ir kokių rezultatų laukiama.**

2016 m. rugpjūčio mėn. Pasvalio rajono savivaldybės administracija pasirašė sutartį su VšĮ Centrine projektų valdymo agentūra dėl projekto „Pasvalio rajono savivaldybės socialinio būsto fondo plėtra“ įgyvendinimo. Projekto įgyvendinimo laikotarpiu planuojama įsigyti 15 socialinių būstų (9 – vieno kambario, 4 – dviejų kambarių ir 2 – trijų kambarių butus). Projekto tikslas yra padidinti socialinio būsto prieinamumą pažeidžiamiausioms gyventojų grupėms Pasvalio rajone. Įsigyti butai bus išnuomoti asmenims  (šeimoms), įrašytiems į Pasvalio rajono savivaldybėje sudarytą asmenų ir šeimų, turinčių teisę į paramą Savivaldybės socialiniam būstui išsinuomoti, sąrašą.

**3. Skaičiavimai, išlaidų sąmatos, finansavimo šaltiniai**. Sprendimui įgyvendinti bus naudojamos ES (85 proc.)  ir Savivaldybės biudžeto (15 proc.) lėšos.

**4. Numatomo teisinio reguliavimo poveikio vertinimo rezultatai galimos neigiamos priimto sprendimo pasekmės ir kokių priemonių reikėtų imtis, kad tokių pasekmių būtų išvengta**

Priėmus sprendimo projektą, neigiamų pasekmių nenumatoma.

**5. Jeigu sprendimui įgyvendinti reikia įgyvendinamųjų teisės aktų, – kas ir kada juos turėtų priimti –** nereikia.

**6. Sprendimo projekto iniciatoriai.** Pasvalio rajono savivaldybės administracijos Strateginio planavimo ir investicijų skyrius.

**7. Sprendimo projekto rengimo metu gauti specialistų vertinimai ir išvados.**

Sprendimo projektui pritarta.

Strateginio planavimo ir investicijų skyriaus

vyriausioji specialistė Nijolė Grincevičienė